Mitologie

O mitologie este un ansamblu relativ coerent de mituri, întâmplări care descriu o anumită religie sau un sistem de valori. Cuvântul "mitologie" provine din limba greacă (μυθολογία), din fuziunea cuvintelor "mythos" ("poveste" sau "legendă") și "logos" ("cuvânt"). 
În general, miturile sunt opere literare narative tradiționale care au rolul de a explica diferite fenomene ale naturii, originea omului și a animalelor, etc. De obicei, miturile implică prezența unui element sacru, a unor zeități, a unor forțe fabuloase, supraomenești. Miturile se suprapun adeseori cu legendele, diferențele dintre acestea fiind că legendele au un sâmbure de adevăr, în timp ce miturile sunt complet imaginare.

Eventual,termenul "mitologie" poate include totalitatea miturilor dintr-o cultură sau o religie (de exemplu: mitologie greacă, mitologie egipteană, mitologie nordică) sau o știință care se ocupă cu reconstruirea, studiul și interpretarea miturilor.

Mitologia ca sistem general este elaborată începând din stadiul culturii primitive, până în momentul apariției civilizației tehnice timpurii și a formelor ei de gândire teoretică, adică până atunci când mitologia - ca sistem integral - este absorbită și codificată - integral sau în parte - de religie.

Definită dinăuntrul ei, subiectiv, mitologia este o încercare globală de cunoaștere absolută a universului, deci o filosofie care include demersul mistic și o știință generală care exclude experimentul și care se constituie în orice cultură primitivă.

Marile mitologii se formează - pentru fiecare grup uman în parte - între mezolitic și sfârșitul neoliticului, adică atunci când oamenii își înlesnesc existența printr-un mod de viața nou, cu un oarecare confort asigurat, față de riscurile traiului precedent, peregrin și aleator, din civilizația cinegetică și pescărească. În acest cadru au început să se compună epic și primele mituri coerente, a căror datare cronologică este imposibilă("dar important e să nu confundăm «vârsta» unei concepții religioase cu data primului document care o atestă" - Mircea Eliade, Istoria credințelor și ideilor religioase, I, Cuvânt înainte, 1976).

Mitologiile naționale au caracteristic specifice care reflectă concepția sau viziunea etnică despre relațiile vizibile și invizibile dintre om și univers.

Majoritatea mitologiilor arhaice, antice sau primitive, care au conținut concepțiile din epoca formativă a miturilor, au ajuns până la generațiile care dispuneau de mijloace tehnologic de conservare culturală sub formă de transcripții literare (epopeile lui Homer, Theogonia lui Hesiod, Mahābhārata), teologice (Biblia, Avesta), istorice (Popol Vuh, Kojiki, Huainan zi a lui Liu An), folcloristice (Edda Veche, Kalevala), filosofice (Veda, ciclul Upanișad), sau etnografice. Datorită acestor transmisii, fiecare mitologie s-a reorganizat treptat, influentată de copiști, traducători, poeți, istorici, filosofi, etnografi și folcloriști și mai puțin teologi. Conținutul mitologic a fost determinat de operații complicate de triere, interpolare, replicare filosofică, resistematizare istorică, restilizare poetică (cu filtrarea narațiunii mitice prin alegorie) și eventual includerea în ideile religioase. Intervențiile și influențele reciproce au creat mitologii care pot include diferite surse și concepte.

Clasificări ale miturilor 
De-a lungul timpului s-au evidențiat diferite tipuri de mituri. Miturile rituale explică eficiența unei anumite practici religioase sau sunt legate de un templu sau de un sanctuar. Miturile originii explică începerea unui obicei sau apariția unui obiect sau a unui nume. Miturile unui cult sunt cele ce redau importanța și semnificațiile unui ritual dedicat unei anumite zeități. Miturile de prestigiu sunt asociate adesea unui erou, unui oraș sau unor oameni, aleși și sprijiniți de o divinitate. Miturile escatologice descriu un eveniment catastrofal care de obicei pune capăt lumii oamenilor, sau chiar întregului univers. Miturile sociale întăresc, justifică sau apără niște valori morale și practicile unei societăți.

Exemple de mitologii

Mitologie traco-dacă 
 Zei
 Bendis
 Derzis
 Gebeleizis
 Heros
 Kotys
 Zamolxis
 Ființe fabuloase

Mitologie celtică 
 Zei
 Belisama
 Brigid
 Dagda
 Danu sau Dana
 Lug
 Manannan
 Oengus
 Ogma
 Ființe fabuloase
 Fomorii

Mitologie egipteană 
 Ammon
 Anubis
 Apis
 Apophis
 Bastet
 Bes
 Geb
 Hapi
 Hathor
 Hnum
 Horus
 Imhotep
 Isis
 Maat
 Min
 Neith
 Nephthys
 Nut
 Osiris
 Ptah
 Ra
 Sehmet
 Seth
 Tefnut
 Thot
 Mituri

Mitologie etruscă 
 Maris
 Menrva
 Tages
 Tinia
 Tuchulca
 Turan
 Uni

Mitologie greacă 
 Zei
 Apollo
 Ares
 Artemis
 Atena
 Cronos
 Demetra
 Dionis
 Gheea sau Gaia
 Hades
 Hera
 Hefaistos
 Helios
 Hestia
 Muze
 Poseidon
 Semele
 Uranus
 Zeus
 Eroi
 Agamemnon
 Ahile
 Arachne
 Belerofon
 Casandra
 Castor și Pollux
 Clitemnestra
 Electra
 Elena
 Hector
 Hecuba
 Heracles
 Iason
 Icar
 Menelau
 Meleagru
 Nestor
 Oedip
 Oreste
 Orfeu
 Patrocle
 Penelopa
 Perseu
 Ulise
 Ființe fabuloase
 Centaur
 Cerber
 Ciclop
 Gorgone (vezi Medusa)
 Graie
 Harpii
 Hidra
 Leul din Nemeea
 Minotaur
 Pegas
 Pasărea Phoenix

Mitologie lusitană

Mitologie nordică 
 Zei
 Baldur
 Freya
 Freyr
 Frigg
 Hel
 Idunna
 Loki
 Njord
 Odin
 Skadi
 Thor
 Tyr
 Ființe fabuloase
 Elf
 Gigant
 Fenris sau Fenrir
 Gnom
 Jormungand
 Nixes
 Trol
 Walkirie

Mitologie persană

Mitologie romană 
 Zei
 Bacchus
 Ceres
 Diana
 Fortuna
 Ianus
 Iuno
 Jupiter
 Liber Pater
 Marte
 Minerva
 Phaunus
 Pluto
 Proserpina
 Saturn (Saturnus)
 Venus sau Venera 
 Vulcan (Vulcanus)
 Quirinus
 Eroi
 Remus
 Romulus
 Ființe fabuloase
 Himera (Chimaera)

Mitologie românească 
 Ființe fabuloase
 Balaur
 Căpcăun
 Iele
 Luceafăr
 Moroi
 Muma Pădurii
 Pricolici
 Samca
 Sânziana (sau Drăgaică)
 Sânicoară
 Scorpie
 Spiriduș
 Solomonar
 Stafie
 Strigoi
 Uriaș
 Ursitoare
 Vasilisc
 Vârcolac
 Zână
 Zgripsor
 Zmeu
 Zorilă
 Eroi
 Baba Dochia
 Făt-Frumos
 Greuceanu
 Ileana Cosânzeana
 Păcală
 Sfânta Duminică
 Sărbători și ritualuri
 Dragobete
 Mărțișor
 Paparude
 Mituri
 Miorița (mitul existenței pastorale)
 Meșterul Manole (mitul estetic)
 Traian și Dochia (mitul etnogenezei românilor)
 Zburătorul (mitul erotic)

Mitologie sumeriană 
 An- Zeul cerurilor
 En-lil
 En-ki
 Ereshkigal
 Inanna
 Ki
 Nammu
 Ninhursag
 Utu

Mitologie hindusă 
 Brahma
 Shiva
 Vișnu
 Durga
 Ganesha
 Rama
 Indra
 Lakshmi

Mitologie aztecă 

 Quetzalcoatl - zeul suprem
 Tlaloc- la început a fost zeul ploii și al cerului, pe urmă s-a vehiculat ideea că există mai mulți tlaloci stăpânii munților, conduși de un singur Tlaloc.

Mitologie tibetană

Mitologie slavă 
 Ființe fabuloase
 Alkonost
 Asilki
 Domovoi
 Gagana
 Gamaiun (Gamayun)
 Garafena
 Gorgonii
 Indrik
 Itcetiki
 Kriksi
 Ovinnik
 Pasărea de Foc
 Polovoi
 Eroi
 Alioșa Popovici
 Dobrînia Nikitici
 Ivan Țarevici
 Mikula
 Sviatogor
 Zeități
 Dedușka Vodeanoi 
 Gorgonia
 Khors
 Koleada
 Koșcei
 Perun

Concepte mitologice 
 Divinitate solară
 Focul
 Apa
 Pământul
 Cerul
 Aerul
 Moartea
 Geneza
 Natura
 Animalele
 Plantele
 Omul
 Fulgerul
 Soarele
 Luna

Simboluri transculturale 
O serie de simboluri și concepte religioase se întâlnesc în mai multe mitologii, fie din cauză că au fost transmise de la o cultură la alta, ori pentru că au fost inventate independent unele de altele.
 Uroborus 
 Svastica
 Yin și Yang

Listă de zei împărații chinezi

Listă de ființe fabuloase

Mitologie modernă

Bibliografie suplimentară 

 Dicționar de mitologie generală, Victor Kernbach, Editura Științifică și enciclopedică, 1989
 Dicționar de mitologie: greco-romană și românească : zei, eroi, legende, Maria Cordoneanu, Radu Cordoneanu, Editura Viitorul Românesc, 1998
 http://mythologica.ro/mitologie/ 
 https://misterio.ro/mitologie/